अतलास पर्वत
अतलास पर्वत या ऐटलस पर्वत () पशिमोत्तरी अफ़्रीका में स्थित एक २,५०० किमी लम्बी पर्वत शृंखला है। यह मोरक्को, अल्जीरिया और तूनीसीया के देशों से निकलती है और इसका सबसे ऊँचा पहाड़ दक्षिण-पश्चिमी मोरक्को में स्थित ४,१६७ मीटर (१३,६७१ फ़ुट) लम्बा तूबक़ाल () पर्वत है। अतलास पर्वतों की श्रेणियाँ भूमध्य सागर और अंध महासागर के साथ लगे तटीय क्षेत्र को सहारा रेगिस्तान से बांटती हैं। इस पर्वतीय इलाके में रहने वाले लोग मुख्य रूप से बर्बर जाति के हैं।
सेवन सिस्टर्स, ससेक्स
सेवन सिस्टर्स (अंग्रेजी: Seven Sisters), इंग्लिश चैनल के किनारे स्थित खड़िया (चाक) चट्टानों की एक श्रृंखला है। यह दक्षिणी इंग्लैंड में सीफोर्ड और ईस्टबोर्न के शहरों के बीच पूर्वी ससेक्स में साउथ डाउंस का हिस्सा हैं। यह श्रृंखला साउथ डाउंस राष्ट्रीय उद्यान के भीतर स्थित है जो चारों ओर से सागर तट, कुकमियर और A259 सड़क से घिरा है। यह चॉक साउथ डाउन्स में सूखी घाटियों के अवशेष हैं, जिनका क्षय धीरे-धीरे समुद्र द्वारा किया जा रहा है।